આ યોજાયેલી બેઠકમાં હાર્દિક પટેલ ઉપરાંત અગ્રણીઓ દિનેશ બાંભણિયા, અતુલ પટેલ, ગોપાલ ઇટાલિયા વિગેરે ઉપસ્થિત રહ્યા હતા. બેઠક અંગે પાસના પ્રવક્તા વરૂણ પટેલે જણાવ્યું હતું કે, અમદાવાદ અને ગાંધીનગરના કાર્યકરોની ચિંતન શિબિર સફળતાપૂર્વક યોજાઇ હતી અને કાર્યકરોના પ્રશ્નોનું સમાધાન પણ કરવામાં આવ્યું હતું. આંદોલન કેવી રીતે આગળ ચલાવવું તે અંગે ચર્ચા કરાઇ હતી. પાટીદાર આંદોલન દરમિયાન અને તે પછી સરકાર સાથેની બેઠકમાં પાસ દ્વારા જે માગણીઓ કરાઇ હતી તે અંગે હજુ પણ ન્યાય મળ્યો ન હોવાનો મુદ્દો પણ ધ્યાને લેવાયો હતો. અમદાવાદથી ફરી પાટીદાર આંદોલનને પુન: ગાજતુ કરવા એક મહિના સુધી પૂરતી તૈયારીઓ કરીને 10 જૂને 50 હજાર કાર્યકરોનું સંમેલન યોજવાનું નક્કી કરવામાં આવ્યું હતું. જેને સફળ બનાવવા હાર્દિકે અપીલ કરી હતી.